B.: Каб я яшчэ зразумеў, пра што, уласна, песні гурта, што хочуць данесці іх аўтары слухачам, то было б і нядрэнна. Трагізму музыкай, аранжыроўкамі і вакалам наганяецца вышэй за дах, здаецца, яшчэ пара нот і акордаў — і свет праваліцца ў тартарары, вершнікі Апакаліпсісу вытруць скрываўленыя шашкі аб грывы сваiх коней i толькі ў аналах нашай галактыкі знойдзецца некалькі радкоў аб некалі былой планеце Зямля. Уражвае, карацей. І ўсё ж: каб я яшчэ зразумеў, чаго так перажываюць-пакутуюць таварышы-музыканты...